CELEX: 31985R1899
Language: bg
Date: 1985-07-08 00:00:00
Title: Регламент (ЕИО) № 1899/85 на Съвета от 8 юли 1985 година за определяне на минималния размер на окото на мрежите, използвани при улова на мойва в онази част от зоната на действие на Конвенцията за бъдещото многостранно сътрудничество в областта на риболова в североизточната част на Атлантическия океан, която се простира отвъд морските територии, които попадат под риболовната юрисдикция на договарящите се страни по Конвенцията

04/ 01
            
            
               BG
            
            
               Официален вестник на Европейския съюз
            
            
               121
            
         31985R1899
   
               L 179/2
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 1899/85 НА СЪВЕТА
   
   от 8 юли 1985 година
   за определяне на минималния размер на окото на мрежите, използвани при улова на мойва в онази част от зоната на действие на Конвенцията за бъдещото многостранно сътрудничество в областта на риболова в североизточната част на Атлантическия океан, която се простира отвъд морските територии, които попадат под риболовната юрисдикция на договарящите се страни по Конвенцията
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент (ЕИО) № 170/83 на Съвета от 25 януари 1983 г. относно създаването на система на Общността за опазване и управление на рибните ресурси (1) и по-специално член 11 от него,
   като взе предвид предложението на Комисията,
   като има предвид, че съгласно член 2 от Регламент (ЕИО) № 170/83, мерките за опазване, необходими за постигане на целите, поставени в член 1 от този регламент, следва да бъдат определени от Съвета в светлината на наличната научна информация;
   като има предвид, че Конвенцията за бъдещото многостранно сътрудничество в областта на риболова в североизточната част на Атлантическия океан бе одобрена с Решение 81/608/ЕИО (2); като има предвид, че то влезе в сила на 17 март 1982 г.;
   като има предвид, че създадената по конвенцията Комисия одобри на 28 ноември 1984 г. препоръка за минималните размери на окото на мрежите, използвани при улова на мойва в онази част от пределите на действие на конвенцията, която се простира отвъд зоните, намиращи се под риболовната юрисдикция на страните по конвенцията и тази препоръка стана задължителна за Общността на 26 януари 1985 г.;
   като има предвид, че сега Общността трябва да предприеме действия за изпълнението на тази препоръка по отношение на риболовните кораби на Общността,
   ПРИЕ НАСТОЯЩИЯ РЕГЛАМЕНТ:
   Член 1
   Забранява се на риболовни кораби, които плават под флага на една от държавите-членки или са регистрирани в такава, да използват мрежи с размери на отворите под 16 мм при улова на мойва в онази част от зоната на действие на конвенцията, която се простира отвъд морските територии, намиращи се под риболовната юрисдикция на страните по споразумението към настоящата конвенция.
   Дефиницията за пределите на действие на конвенцията е дадена в приложението.
   Счита се, че даден риболовен кораб извършва улов на мойва, когато количеството от този вид риба на борда му надхвърля 50 % тегловни процента от общото количество мойва и други видове риба, което се намира на борда му.
   Член 2
   Настоящият регламент влиза в сила на третия ден след публикуването му в Официален вестник на Европейските общности.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 юли 1985 година.
      
         
            За Съвета
         
         
            Председател
         
         J. SANTER
         
      
   
   
      (1)  ОВ L 24, 27.1.1983, стр. 1.
   
      (2)  ОВ L 227, 12.8.1981, стр. 21.
   ПРИЛОЖЕНИЕ
   Дефиниция на пределите на действие на Конвенцията за бъдещото многостранно сътрудничество в областта на риболова в североизточната част на Атлантическия океан
   (член 1, параграф 1 от конвенцията)
   Пределите на действие на конвенцията обхващат водните територии:
   
               а)
            
            
               в рамките на онези части от Атлантическия и Арктическия океани и свързаните с тях морета, които се простират на север от 36° северна географска ширина и между 42° западна и 51° източна географска дължина, с изключение на:
               
                           i)
                        
                        
                           частта от Балтийско море и проливите Белт, която се простира на юг и на изток от линиите, прокарани от Hasenhore Head до Gniben Point, от Korshage до Spodsbjerg и от Gilbierg Heаd до Kullen, и
                        
                     
                           ii)
                        
                        
                           частта от Средиземно море и свързаните с него морета, която в най-далечния ѝ край се простира до пресечната точка между паралела на 36° северна географска ширина и меридиана на 5°36′ западна географска дължина;
                        
                     
         
               б)
            
            
               в рамките на онази част от Атлантическия океан, която се простира на север от 59° северна географска ширина и между 44° западна и 42° западна географска дължина.